સારાંશ માટે દસ્તાવેજ: એક સાથી પુરુષ કર્મચારીએ કહ્યું હતું, "આવું તે કંઈ હોય? યુવતીઓ તો ઇન્ડિકેટર મારફત સંકેત આપ્યા વિના ઘણીવાર ફટાક કરતાં લેન બદલી નાખતી હોય છે."

બીજા સાથી પુરુષ કર્મચારીએ એમ કહ્યું હતું, "મહિલાઓને પાર્કિંગ માટે કહેવામાં ન આવે ત્યાં સુધી જ આ વાત સાચી ગણાય." 

એ બન્ને સાથે સહમત થતાં ત્રીજા સાથીએ કહ્યું, "ડ્રાઇવિંગ કરતી વખતે મારે જ્યારે અચાનક બ્રેક લગાવવી પડી છે ત્યારે 100માંથી 95 કિસ્સામાં મારી આગળ કાર ચલાવતી મહિલાની ભૂલ જવાબદાર હોય છે."

મહિલાઓના ડ્રાઇવિંગ બાબતે ચર્ચા થતી હોય ત્યારે આ પ્રકારની કમેન્ટ્સ સામાન્ય બાબત છે. 

મહિલાઓ વધુ સાવધ

જોકે, દિલ્હી ટ્રાફિક પોલીસ દ્વારા 2017માં ટ્રાફિકના નિયમોના ભંગ બદલ કરવામાં આવેલા દંડના આંકડા અલગ કથા કહે છે. 

દિલ્હી ટ્રાફિક પોલીસના આંકડા અનુસાર પુરુષો માને છે એટલી ખરાબ રીતે મહિલાઓ કાર ચલાવતી નથી. 

એ આંકડાઓ અનુસાર મહિલાઓ કાર ચલાવતી વખતે પુરુષોની સરખામણીએ ઓછી ભૂલો કરે છે. 

દિલ્હી પોલીસના ટ્રાફિક વિભાગનાં જોઇન્ટ કમિશનર ગરિમા ભટનાગરના જણાવ્યા અનુસાર મહિલાઓ ડ્રાઇવિંગના નિયમોનું વધુ સારી રીતે પાલન કરતી હોય છે. વળાંક અને ક્રોસિંગ પર વધુ સાવધ રહેતી હોય છે. 

શું કહે છે દિલ્હી પોલીસના આંકડા?

દિલ્હી ટ્રાફિક પોલીસના કેટલાક આંકડા પર નજર કરોઃ 

• ટ્રાફિકના નિયમના ભંગ બદલ 2017માં 26 લાખ લોકોને દંડ ફટકાર્યો હતો. તેમાં માત્ર 600 મહિલાઓ હતી. 

• એ 600 પૈકીની 517 મહિલાઓને ઝડપભેર કાર ચલાવવા બદલ દંડ ફટકારવામાં આવ્યો હતો.

• 44 મહિલાઓને ટ્રાફિક સિગ્નલ તોડવા બદલ દંડવામાં આવી હતી. 

• જોકે, નશો કરેલી હાલતમાં કાર ચલાવવા બદલ એક પણ મહિલાને દંડ કરવામાં આવ્યો નથી. 

મહિલાઓ દ્વારા કાર ચલાવતી વખતે મોબાઈલ પર વાત કરવાનું, કાર ચલાવતી વખતે થયેલા અકસ્માતો અને ઓવરટેકિંગ સંબંધી કિસ્સાઓનો આ આંકડાઓમાં સમાવેશ નથી. 

અલબત, ગરિમા ભટનાગરના જણાવ્યા અનુસાર, આ આંકડાઓ સાબિત કરે છે કે મહિલાઓ વધુ સાવધાનીપૂર્વક કાર ચલાવતી હોય છે. 

મહિલાઓ બહેતર ડ્રાઇવર?

સવાલ એ છે કે પુરુષોની સરખામણીએ મહિલો બહેતર ડ્રાઇવર હોય છે?

આ સવાલના જવાબમાં ગરિમા ભટનાગર કહે છે, "આંકડાઓ પરથી એવો અર્થ કાઢી શકાય નહીં. આ આંકડાઓ દિલ્હીના એ વિસ્તારોના છે, જ્યાં ટ્રાફિક પોલીસના જવાનો ફરજરત હોય છે."

"ઘણી જગ્યાએ કાર ચલાવતી વખતે ભૂલ કરવા છતાં મહિલાઓ પકડાતી નથી. તેથી આ આંકડાઓ સંપૂર્ણ ચિત્ર રજૂ કરતા નથી."

કેટલી મહિલાઓ કાર ચલાવે છે?

મહિલાઓ કેવું ડ્રાઇવિંગ કરે...\nદસ્તાવેજની સમાન ભાષામાં સારાંશ:
આ સ્ટોરીનું શિર્ષક મેં અમારા ન્યૂઝ રૂમમાં કહ્યું ત્યારે મને સંખ્યાબંધ સવાલો પૂછવામાં આવ્યા હતા.